Diari Oficial de la Generalitat Valenciana


Sumari del DOGV 4953, del 24-02-2005 (2005/1986)

RESOLUCIÓ de 17 de febrer de 2005, del vicepresident del Consell de la Generalitat, per la qual es convoquen tres beques en matèria jurídica, per al desenvolupament de pràctiques professionals en la Direcció General de Relacions amb les Corts i Secretariat del Govern.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4953

Data del DOGV
:   24-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1986


Data del document
:   17-02-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * professió jurídica
    * ajuda pública
    * suport econòmic
    * assignació per estudis

RESOLUCIÓ de 17 de febrer de 2005, del vicepresident del Consell de la Generalitat, per la qual es convoquen tres beques en matèria jurídica, per al desenvolupament de pràctiques professionals en la Direcció General de Relacions amb les Corts i Secretariat del Govern. [2005/1986]
  
En el marc de la política dirigida a la integració, millora i especialització de jóvens llicenciats es convoquen tres beques en matèria jurídica, per al desenvolupament de pràctiques professionals en la Direcció General de Relacions amb les Corts i Secretariat del Govern, de conformitat amb les disposicions contingudes en el Decret 108/1992, de 6 de juliol, del Consell de la Generalitat, pel qual es regula la concessió de beques i en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
En virtut de les facultats conferides pel Decret 180/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Presidència de la Generalitat, i la Resolució de 2 de novembre de 2004, del president de la Generalitat, per la qual es delega determinades atribucions en distints òrgans de la Presidència de la Generalitat, resolc:
  
Primer. Objecte
  
Es convoquen tres beques en matèria jurídica, per al desenvolupament de pràctiques professionals en la Direcció General de Relacions amb les Corts i Secretariat del Govern.
  
Segon. Destinació de les beques
  
Les beques es dirigixen a llicenciats en dret que hagueren obtingut la dita titulació amb posterioritat a l'any 1999.
  
Les pràctiques es realitzaran en l'Àrea del Gabinet de Coordinació Interdepartamental i en l'Àrea de la Secretària Administrativa del Consell, adscrites a la Direcció General de Relacions amb les Corts i Secretariat del Govern
  
Tercer. Dotació, duració i pagament de les beques
  
Les beques estaran dotades cada una d'elles amb un import brut de 1000 € mensuals, amb un import brut global màxim de 36427 € que es pagarà a càrrec del capítol IV, del programa 112.20, del pressupost de la Generalitat Valenciana per a l'any 2005, d'acord amb les anualitats següents:
  
Any 2005: 18.000 €
  
Any 2006: 18.000 €
  
L'import de les beques s'abonarà mensualment, prèvia certificació de la directora general de Relacions amb les Corts i Secretariat del Govern, o del cap de l'àrea en què el becari realitze les pràctiques.
  
El període de benefici de la beca serà de 12 mesos, a comptar de la data que s'indique en la resolució d'adjudicació. La dita data no podrà ser anterior a l'1 de juny de 2005.
  
Quart. Requisits i valoració de mèrits
  
1. Requisits
  
Els aspirants hauran de ser llicenciats en dret i haver obtingut la dita titulació amb posterioritat a l'any 1999. Així mateix, hauran d'haver aprovat el nivell mitjà de coneixements de valencià. Tals requisits s'hauran d'acreditar per mitjà de la presentació, en la forma prevista en l'apartat 4.3, dels documents ressenyats en l'apartat 5, lletres a) i b) de la present convocatòria.
  
4.2. Valoració de mèrits
  
- Expedient acadèmic: fins a 4 punts, conforme al sistema per a homogeneïtzar les qualificacions que es conté en Reial Decret 1267/1994.
  
- Formació i/o experiència en les matèries pròpies de la beca: fins a 2 punts. L'experiència es valorarà a raó de 0.25 punts per cada sis mesos d'exercici professional en institucions o entitats públiques sobre matèries relacionades amb l'objecte de les beques. Quan es tracte d'institucions o entitats privades, la dita experiència es valorarà a raó de 0,15 punts per cada sis mesos d'exercici professional en matèries relacionades amb l'objecte de les beques. La formació es valorarà conforme al barem següent:
  
a. Cursos de 15 a 25 hores sobre matèries relacionades amb l'objecte de les beques: 0,10 punts
  
b. Cursos de 26 a 50 hores sobre matèries relacionades amb l'objecte de les beques: 0,20 punts
  
c. Cursos de 51 a 75 hores sobre matèries relacionades amb l'objecte de les beques: 0,30 punts
  
d. Cursos de més de 76 a 100 hores sobre matèries relacionades amb l'objecte de les beques: 0,40 punts
  
e. Cursos de més de 100 hores sobre matèries relacionades amb l'objecte de les beques: 0,50 punts
  
f. Totalitat de cursos de doctorat: 1 punt
  
- Coneixements de valencià superiors al requerit: 1 punt.
  
- Coneixements d'altres idiomes comunitaris: fins a 1 punt, a raó de 0,20 punts per curs aprovat en escoles oficials d'idiomes.
  
- Entrevista: fins a 2 punts.
  
4.3. Condicions generals.
  
Els documents acreditatius dels mèrits al·legats hauran de ser originals o còpies compulsades. No es podran valorar aquells mèrits que no consten degudament acreditats documentalment, per mitjà de la presentació de certificats, diplomes, contractes o qualsevol altre document que justifique la seua realització.
  
Els sol·licitants hauran de reunir els requisits que s'assenyalen en la present convocatòria i els mèrits al·legats, al terme del termini de presentació de sol·licituds.
  
Quint. Formalització de sol·licituds
  
Els candidats hauran de presentar la sol·licitud, segons model que s'arreplega en l'annex, en el Registre General de la Presidència de la Generalitat, siti en c/Juristes, 2, de València, o en qualsevol de les dependències previstes en l'article 38.4, de la Llei de Règim Jurídic de les Administracions Públiques i del Procediment Administratiu Comú. Els models per a formalitzar la sol·licitud es trobaran així mateix a disposició de les persones interessades en el Registre General de Presidència de la Generalitat. La sol·licitud haurà d'anar acompanyada de la documentació següent:
  
a. Original o fotocòpia compulsada del títol de llicenciatura en dret o, si és el cas, del document acreditatiu d'haver liquidat la corresponent taxa d'expedició.
  
b. Original o fotocòpia compulsada del certificat de la Junta Qualificadora de Coneixements de Valencià acreditatiu del nivell mitjà o, si és el cas, del nivell superior de coneixements de valencià.
  
c. Fotocòpia compulsada del DNI.
  
d. Fotocòpia compulsat o certificat original de l'expedient acadèmic amb indicació de la nota mitjana en base 1-4 conforme a Reial Decret 1267/1994.
  
e. Currículum, del que formaran part els seus dades personals, domicili habitual a efectes de notificacions, telèfon de contacte, e-mail, experiència professional, entre altres. El currículum haurà d'acompanyar-se de quants documents ?originals o còpies compulsades- acrediten els mèrits (formació, experiència, etc.) que s'hi relacionen.
  
f. Declaració responsable d'estar al corrent de les seues obligacions tributàries i amb la Seguretat Social així com de disposar de cobertura sanitària. Esta declaració haurà de ser substituïda pels corresponents certificats en el cas de resultar beneficiari de la beca, de conformitat amb el que disposa l'Orde de 30 de maig de 1996, de la Conselleria d'Economia i Hisenda.
  
En els casos d'omissió u error en la presentació de documents que s'acompanyen a la sol·licitud, l'interessat disposarà d'un termini d'esmena de deu dies, a comptar de l'endemà a la notificació del requeriment d'esmena, de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. No s'admetrà la presentació de documents diferents dels acompanyats o referenciats en el moment de presentació de la dita sol·licitud.
  
Sext. Termini de presentació de sol·licituds
  
El termini de presentació de sol·licituds serà de 15 dies hàbils comptats a partir del dia següent al de la publicació d'esta convocatòria en el Diari Oficial de la Generalitat Valenciana.
  
Sèptim. Procés de selecció
  
La concessió de les beques s'efectuarà per resolució del vicepresident del Consell de la Generalitat a la vista de la proposta de la comissió avaluadora. La dita comissió estarà integrada pels membres següents:
  
Presidenta:
  
- La directora general de Relacions amb les Corts i Secretariat del Govern o persona en qui delegue.
  
Vocals:
  
- El cap d'Àrea de Relacions amb les Corts.
  
- El cap de l'Àrea del Gabinet de Coordinació Interdepartamental
  
- El cap de l'Àrea de la Secretaria Administrativa del Consell
  
- El cap d'Àrea de Publicacions
  
- La secretària general Administrativa de la Presidència, o cap de servici en qui delegue.
  
Secretària:
  
- Un cap de servici de la direcció general designada per la directora general de Relacions amb les Corts i Secretariat de Govern, que exercirà les seues funcions amb veu i vot.
  
Els vocals de la comissió avaluadora podran delegar al seu torn en alguna de les caps de servici de la Direcció General de Relacions amb les Corts i Secretariat de Govern.
  
La comissió avaluadora adaptarà el seu funcionament al que preveu la present convocatòria, i subsidiàriament, a les regles contingudes en el capítol II del Títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La comissió podrà estar assessorada pel personal que considere necessari i que podrà assistir a les sessions amb veu però sense vot.
  
La comissió avaluadora convocarà els candidats que estime oportú per a comprovar, per mitjà d'entrevista, tots els aspectes que es consideren pertinents relacionats amb la matèria objecte de les beques. Els candidats seran convocats en funció de la puntuació obtinguda en la fase prèvia i en número suficient per a, segons el parer de la comissió avaluadora, poder constituir amb aquells que no resulten seleccionats una borsa de reserva.
  
Quan finalitze el procés selectiu la comissió avaluadora elaborarà una proposta de concessió de beques que contindrà la indicació dels beneficiaris i una borsa de reserva, per si es produïra alguna vacant. La comissió haurà d'elaborar dita proposta en el termini màxim de dos mesos a comptar de la data de la publicació de la convocatòria en el Diari Oficial de la Generalitat Valenciana.
  
El vicepresident del Consell de la Generalitat resoldrà la concessió de la beca en el termini màxim de tres mesos a comptar desde la data de publicació de la convocatòria en el Diari Oficial de la Generalitat Valenciana. La resolució del vicepresident del Consell de la Generalitat, que es publicarà en el Diari Oficial de la Generalitat Valenciana, contindrà la borsa de reserva constituïda pels aspirants que no resulten beneficiaris de les beques, ordenats d'acord amb la puntuació obtinguda.
  
El vicepresident del Consell de la Generalitat es reserva la facultat de deixar deserta, totalment o parcialment, l'adjudicació de les beques convocades.
  
Correspon al vicepresident del Consell de la Generalitat resoldre els dubtes o conflictes que pogueren plantejar els becaris o la unitat administrativa que els tutele, previ expedient contradictori i amb plena subjecció al Decret 108/1992, de 6 de juliol, a la present convocatòria, i a la normativa general o sectorial que s'aplique.
  
Octau. Obligacions, drets, incidències i tutoria dels becaris.
  
1. Drets i obligacions:
  
Les beques objecte de la present convocatòria són incompatibles amb el bemefici de qualsevol altra beca per a la mateixa o semblant activitat, i amb qualsevol activitat laboral que per la seua dedicació o pel seu propi règim d'incompatibilitats impedisca l'adequat desenvolupament de les pràctiques professionals.
  
Els candidats que resulten beneficiaris de les beques hauran de presentar una declaració responsable comprometent-se a no mantindre cap relació laboral que per la seua naturalesa o règim de dedicació resulte incompatible o impedisca l'adequat desenvolupament de les pràctiques professionals, i a no gaudir de cap altra beca per a la mateixa o semblant activitat.
  
La condició de becari no genera cap relació laboral ni administrativa amb la Generalitat.
  
De conformitat amb el que disposa l'article 8.1 del Decret 108/1992, de 6 de juliol, del Consell de la Generalitat, quan el beneficiari de la beca siga un empleat de la Generalitat, funcionari o laboral, quedarà en la situació administrativa que procedisca d'acord amb la normativa de funció pública.
  
Si el becari, com a conseqüència del desenvolupament de les tasques que haja de dur a terme, incorreguera en despeses de desplaçament, pernoctació o restauració, estes els seran rescabalades en els termes que per al personal de la Generalitat i l'adscrit funcionalment al servici de la mateixa establix el Decret 24/1997, d'11 de febrer, del Consell de la Generalitat, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que han de ser rescabalades sense que això implique una modificació en la relació jurídica del becari amb l'administració.
  
2. Tutoria:
  
La directora general de Relacions amb les Corts i Secretariat del Govern ordenarà les activitats i establirà la dedicació i torns dels becaris, d'acord amb els criteris i mitjans disponibles en l'Àrea del Gabinet de Coordinació Interdepartamental i en l'Àrea de la Secretaria Administrativa del Consell, amb una dedicació total de 35 hores setmanals. Així mateix, la directora general de Relacions amb les Corts i Secretariat del Govern designarà, si és el cas, un tutor per a la coordinació i orientació de les activitats dels becaris.
  
Finalitzat el termini de la beca, el cap d'àrea corresponent expedirà el certificat d'assistència, aprofitament i aptitud. En el cas que el temps de permanència del becari siga inferior a sis mesos, només s'expedirà el certificat d'assistència.
  
8.3. Incidències:
  
El vicepresident del Consell de la Generalitat resoldrà les incidències que es produïsquen durant el període de benefici de les beques a proposta de la Direcció General de Relacions amb les Corts i Secretariat del Govern, i podrà deixar sense efecte les mateixes, amb audiència prèvia a l'interessat, en els supòsits següents:
  
a. per incompliment de les seues obligacions que afecten l'adequat desenvolupament de les pràctiques professionals
  
b. per deixar de reunir els requisits exigits en la present convocatòria
  
Mitjançant una resolució del vicepresident del Consell de la Generalitat, a proposta de la Direcció General de Relacions amb les Corts i Secretariat del Govern, es procedirà a cobrir les vacants que pogueren produir-se, servint-se per a això de la borsa de reserva que resulte del procediment de selecció prèviament efectuat i en l'orde establit en la mateixa.
  
Contra esta resolució, que posa fi a la via administrativa, es podrà interposar potestativament un recurs de reposició davant del vicepresident del Consell de la Generalitat, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 de 13 de gener, o bé recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació en el Diari Oficial de la Generalitat Valenciana, de conformitat amb el que establixen els articles 10 i 46 de la Llei 29/1998, de 13 de juliol Reguladora de la Jurisdicció Contenciós Administrativa. Tot això sense perjuí que s'utilitze qualsevol altra via que es considere oportuna.
  
València 17 de febrer de 2005.- El vicepresident del Consell de la Generalitat (per delegació, Resolució de 2 de novembre de 2004, del president de la Generalitat): Victor Campos Guinot.